2012. AASTA ÜLDEELARVE PARANDUSEELARVE PROJEKT nr 6 TULUDE KOONDARVESTUS KULUDE EELARVESTUS JAGUDE KAUPA III jagu – Komisjon /* COM/2012/0632 final */





2012. AASTA ÜLDEELARVE PARANDUSEELARVE PROJEKT nr 6 TULUDE KOONDARVESTUS KULUDE EELARVESTUS JAGUDE KAUPA III jagu – Komisjon Võttes arvesse: – Euroopa Liidu toimimise lepingut, eriti selle artiklit 314, koostoimes Euroopa Aatomienergiaühenduse asutamislepinguga, eriti selle artikliga 106a, – nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust,[1] eriti selle artiklit 37, – 1. detsembril 2011 vastuvõetud Euroopa Liidu 2012. aasta üldeelarvet[2], – 20. aprillil 2012 vastuvõetud paranduseelarve projekti nr 1/2012[3], – 12. juunil 2012 vastuvõetud paranduseelarve projekti nr 2/2012[4], – 5. juulil 2012 vastuvõetud paranduseelarve projekti nr 3/2012[5], – 20. juunil 2012 vastuvõetud paranduseelarve projekti nr 4/2012[6], – 19. septembril 2012 vastuvõetud paranduseelarve projekti nr 5/2012[7], esitab Euroopa Komisjon eelarvepädevatele institutsioonidele 2012. aasta eelarve paranduseelarve projekti nr 6. TULUDE JA KULUDE EELARVESTUSE MUUDATUSED EELARVEJAGUDE KAUPA Tulude ja kulude eelarvestuses eelarvejagude kaupa tehtavad muudatused on kättesaadavad EUR-Lexi veebisaidil (http://eur-lex.europa.eu/budget/www/index-et.htm). Teadmiseks on lisatud nende muudatuste ingliskeelne versioon, mis moodustab eelarve lisa. SISUKORD 1. Sissejuhatus.. 4 2. Sissetulekud.. 4 2.1. Omavahendite korrigeerimine. 4 2.2. Muud tulud.. 6 3. Maksete assigneeringute suurendamine. 6 3.1. Alamrubriik 1a „Konkurentsivõime majanduskasvu ja tööhõive tagamiseks”. 7 3.2. Alamrubriik 1b „Ühtekuuluvus majanduskasvu ja tööhõive tagamiseks”. 10 3.3. Rubriik 2 Loodusvarade kaitse ja majandamine. 12 3.4. Alamrubriik 3a Vabadus, turvalisus ja õigus. 13 3.5. Rubriik 4 EL kui ülemaailmne partner.. 14 4. Kulukohustuste ja maksete assigneeringute vähendamine. 15 5. Koondtabel finantsraamistiku rubriikide kaupa.. 18 1. Sissejuhatus 2012. aasta paranduseelarve projektis (PEP) nr 6 käsitletakse järgmisi küsimusi: – tulude prognoosi tavapärane ajakohastamine pärast omavahendite ja muude tulude prognoosi läbivaatamist; – maksete assigneeringute suurendamine kokku ligi 9 miljardi euro ulatuses mitmeaastase finantsraamistiku alamrubriigis 1a, 1b ja 3a ning rubriigis 2 ja 4, et katta täitmata vajadused aasta lõpuni, et võetud kohustused saaksid täidetud, rahalised karistused ära hoitud ning et abisaajad saaksid ELi poliitika raames planeeritud vahendid, mille puhul kulukohustuste assigneeringud juba varasemate aastate eelarvetes heaks kiideti. Komisjon on tuvastanud mõned ümberpaigutamise võimalused kokku 47,4 miljoni euro ulatuses; – eelarve kulukohustuste assigneeringute vähendamine kokku 133,4 miljoni euro ulatuses, et võtta arvesse viimast eelarve täitmise seisu ja läbivaadatud hinnangut tegelike vajaduste kohta aasta lõpuni. Tänu muudatustele omavahendites ja märkimisväärsele tulude suurenemisele trahvide ja intressimaksete kaudu 3 525 miljoni euro ulatuses, suureneb kogutulu 3080,8 miljoni euro võrra, mis leevendab paranduseelarve projekti nr 6 mõju liikmesriikide kogurahvatulul põhinevatele osamaksetele. Maksete assigneeringuid taotletakse kokku 138 752,8 miljonit eurot, mis moodustab Euroopa Liidu kogurahvatulust 1,08 %. See jätab mitmeaastase finantsraamistiku 2012. aasta maksete ülemäära suhtes 3 451,4 miljoni euro suuruse varu. 2. Sissetulekud 2.1. Omavahendite korrigeerimine Komisjon on korrigeerinud omavahendite prognoose vastavalt nõukogu 22. mai 2000. aasta määruse (EÜ, Euratom) nr 1150/2000[8] artiklile 16. Korrigeerimised seonduvad eelkõige käibemaksu- ja kogurahvatulu saldodega ning traditsiooniliste omavahenditega. Varasemate aastaste käibemaksu- ja kogurahvatulu põhiste omavahendite saldode puhul teeb komisjon olemasoleva teabe alusel ettepaneku kanda eelarvesse 497,3 miljoni euro suuruse summa. Nimetatud suurendamine seondub eelarve tulude poole 31[9]. ja 32[10]. peatükiga. Liikmesriikide saldode arvutused on käesolevas etapis esialgsed, sest käibemaksu ja kogurahvatulu andmete kontrollimine on veel pooleli. See võib sundida komisjoni arvnäitajaid käesoleva paranduseelarve projekti käsitleva menetluse käigus läbi vaatama. Komisjon teeb ka ettepaneku vähendada tulusid käsitlevas 12[11]. peatükis traditsioonilisi omavahendeid 950 miljoni euro võrra. Kui aasta viimase kvartali andmed nõuavad kõnealuse prognoosi olulist muutmist, korrigeerib komisjon oma arvnäitajaid eelarvemenetluse käigus. 2.2. Muud tulud Võttes arvesse eelarveaasta käesolevas etapis laekunud või tõenäoliselt laekuvaid summasid, tehakse ettepanek suurendada netosumma esialgset prognoosi 3 533,5 miljoni euro võrra. Üksikasjad eelarveridade kaupa on esitatud järgnevas tabelis. Tuluread || Eelarve 2012 || PEP 6/2012 || Uus summa 5 2 0 0 – Tulud investeeringutest ja antud laenudest ning panga- ja muud intressid institutsiooni kontodelt || 6 500 000 || 3 500 000 || 10 000 000 5 2 1 0 – Investeeringutest ja antud laenudest laekuv tulu ning panga- ja muud intressid komisjonile ülekantavaid toetusi saavate asutuste kontodelt || 10 000 000 || 5 000 000 || 15 000 000 Vahesumma – Tulud investeeringutest ja antud laenudest ning panga- ja muud intressid || 16 500 000 || 8 500 000 || 25 000 000 7 0 0 0 – Viivisintressid liikmesriikide riigikassade kontodele tehtud hilinenud maksetelt || 5 000 000 || 155 000 000 || 160 000 000 7 0 1 – Viivisintressid ja muud intressid rahatrahvidelt || 15 000 000 || 265 000 000 || 280 000 000 7 1 0 – Rahatrahvid, perioodilised karistusmaksed ja muud trahvid || 100 000 000 || 3 075 000 000 || 3 175 000 000 7 1 2 – Karistusmaksed ja ühekordsed trahvid, mis on määratud aluslepingust tulenevaid kohustusi rikkunud liikmesriigile Euroopa Liidu Kohtu otsuse täitmata jätmise eest || p.m. || 30 000 000 || 30 000 000 Vahesumma – viivisintressid ja rahatrahvid || 120 000 000 || 3 525 000 000 || 3 645 000 000 Kokku || 136 500 000 || 3 533 500 000 || 3 670 000 000 3. Maksete assigneeringute suurendamine Septembris paluti komisjoni kõigil talitustel ajakohastada oma vajaduste prognoose 2012. aasta lõpuni ning esitada taotlused maksete assigneeringute korrigeerimiseks. Läbivaadatud komponendid on nn koondümberpaigutuse (DEC 30/2012) aluseks, mille eesmärk on kohandada lubatud maksete assigneeringud kõikide eelarveridade lõikes, arvestades viimaseid ajakohastatud vajadusi. 2012. aasta koondümberpaigutuse ettevalmistamisel soovis komisjon eelarve täieliku täitmise saavutamiseks viia osade eelarveridade suurenenud maksete assigneeringute vajadused vastavusse muude ridadega, mis oleks vastasel juhul jäänud kasutamata. Ettepanek hõlmab 419,7 miljoni euro suurust summat, mis vastab umbes 0,3 %-le kõigist 2012. aasta eelarves heakskiidetud maksete assigneeringutest. Kokku hõlmab see 110 eelarverida (65 suurendamiseks ja 45 vähendamiseks). Koondümberpaigutuse vastav väärtus oli 2011. aastal 719,2 miljonit eurot ning 2010. aastal 1 792 miljonit eurot. Käesoleva aasta suhteliselt väike summa kajastab maksete assigneeringute pingelist olukorda 2012. aasta eelarves, kus ümber saab paigutada ainult 419,7 miljonit eurot, ning seepärast on olnud assigneeringute suurendamise taotlusi võimalik täita vaid osaliselt ja kõnealuse summa piires. Nagu aasta jooksul juba prognoositi ja teatati, on esitatud taotlused lihtsalt liiga suured, et neid saaks rahuldada 2012. aasta eelarves olevate assigneeringute ümberpaigutamisega. Seepärast tuleb abiks võtta paranduseelarve. Taotlust tuleb vaadelda ka 2012. aastaks vastuvõetud eelarve taustal, kus maksete assigneeringute summa on komisjoni esialgses eelarveprojektis ettenähtuga võrreldes 3,6 miljardi euro võrra väiksem, seades seeläbi maksete assigneeringud väga pingelisse olukorda juba aasta algusest. Sel põhjusel on komisjon sunnitud otsima abi ühisavaldusest, milles jõuti kokkuleppele 2012. aasta eelarve lepitusmenetluse käigus ning mis oli osa 19. novembri 2011. aasta ühisest järeldusest. Nimetatud avalduses palusid nõukogu ja Euroopa Parlament komisjonil „taotleda täiendavaid maksete assigneeringuid paranduseelarves, kui 2012. aasta eelarvesse kantud assigneeringud ei ole piisavad”. Nõukogu ja Euroopa Parlament võtavad omalt poolt „vastu iga paranduseelarve projekti kohta seisukoha võimalikult kiiresti, et vältida maksete assigneeringute puudujääke”. 3.1. Alamrubriik 1a „Konkurentsivõime majanduskasvu ja tööhõive tagamiseks” Alamrubriigis 1a taotletakse täiendavalt kokku 625,3 miljonit eurot, mis jaguneb 11 eelarverea vahel järgmiselt: Nr || Eelarverea nimetus || Maksed (eurodes) 02 04 01 01 || Kosmosealane uurimistegevus || 43 000 000 02 04 01 02 || Julgeolekualane uurimistegevus || 35 000 000 02 05 01 || Euroopa satelliitnavigatsiooni programmid (EGNOS ja Galileo) || 4 850 000 04 05 01 || Globaliseerumisega Kohanemise Euroopa Fond (EGF) || 17 657 535 08 02 01 || Koostöö – Tervis || 79 790 000 08 04 01 || Koostöö – Nanoteadused, nanotehnoloogia, materjalid ja uued tootmistehnoloogiad || 63 906 000 08 06 01 || Koostöö – Keskkond (kaasa arvatud kliimamuutus) || 39 113 000 08 10 01 || Ideed || 30 000 000 09 04 01 01 || Info- ja kommunikatsioonitehnoloogiaalase teaduskoostöö toetamine (Info- ja kommunikatsioonitehnoloogiad – Koostöö) || 30 000 000 15 02 22 || Elukestev õpe || 180 000 000 15 07 77 || Inimesed || 102 000 000 Kokku || 625 316 535 02 04 01 01 — Kosmosealane uurimistegevus (+ 43 miljonit eurot) 2012. aasta oktoobri keskel oli selle eelarvepunkti maksete assigneeringutest ära kasutatud 94,6 %. Assigneeringuid on vaja suurendada, et katta järgmised täitmata kulukohustused: – 2007., 2008., 2009. ja 2010. aasta projektikonkursside järgselt allkirjastatud toetuslepingute alusel toetusesaajate taotletud vahe- ja lõppmaksete tegemiseks. Tegemist on lepinguliste ja õiguslike kohustustega (osa täitmata kulukohustustest); – projektikonkursi FP7-SPACE-2011-1 raames uute sõlmitavate toetuslepingute (7 projekti) täitmata kohustuste maksete eelrahastamiseks. Kõik selle projektikonkursiga seotud toetuslepingud tuleb allkirjastada enne 2012. aasta lõppu; – projektikonkursi FP7-SPACE-2012-1 raames uute sõlmitavate toetuslepingute maksete eelrahastamiseks. Toetus tuleks anda enne 2012. aasta lõppu (kokku 42 projekti). 02 04 01 02 — Julgeolekualane uurimistegevus (+ 35 miljonit eurot) Oktoobri keskel oli selle eelarvepunkti maksete assigneeringutest ära kasutatud 100 %. Assigneeringuid on vaja suurendada, et katta järgmised täitmata kulukohustused: – 2007., 2008., 2009. ja 2010. aasta projektikonkursside järgselt allkirjastatud toetuslepingute alusel toetusesaajate taotletud vahe- ja lõppmaksete tegemiseks. Tegemist on lepinguliste ja õiguslike kohustustega (täitmata kulukohustused); – projektikonkursi FP7-SEC-2011-1 raames uute sõlmitavate toetuslepingute (33 projekti) täitmata kohustuste maksete eelrahastamiseks. Kõik selle projektikonkursiga seotud toetuslepingud tuleb allkirjastada enne 2012. aasta lõppu; – projektikonkursi FP7-SEC-2012-1 raames uute sõlmitavate toetuslepingute maksete eelrahastamiseks. Toetus tuleks anda enne 2012. aasta lõppu (kokku 7 projekti). 02 05 01 — Euroopa satelliitnavigatsiooni programmid (EGNOS ja Galileo) (+ 4,9 miljonit eurot) Suurendamise käigus taotletakse 4,9 miljonit eurot, et komisjon saaks täita oma lepingulisi kohustusi (täitmata kulukohustustega seotud maksed) Euroopa Kosmoseagentuuriga sõlmitud delegeerimiskokkuleppe raames. Koondümberpaigutamise käigus taotleti juba 17,2 miljoni eurot. Maksete assigneeringuid kasutatakse ESAga sõlmitud lepingu kohase teise aastamakse tegemiseks ja 2011. aastal juba käivitatud täiendavate hangete rahastamiseks (8 täiendavat satelliiti + Ariane 5 kohandamine + tasud). Tegemist on lepinguliste kohustustega. 04 05 01 — Globaliseerumisega Kohanemise Euroopa Fond (EGF) (+ 17,7miljonit eurot) 2012. aastal EGFis maksete assigneeringute jaoks ette nähtud 50 miljoni euro suurune summa on ära kasutatud. Assigneeringuid on vaja suurendada, et teha makseid seoses viie juhtumiga, mille kohta tehakse oktoobri lõpus või novembri alguses ettepanek kasutada EGFi vahendeid. Juhtumid on seotud Taani, Hispaania, Itaalia, Austria, Rumeenia ja Soomega. 08 02 01 — Koostöö — Tervis (+ 79,8 miljonit eurot) Oktoobri keskel oli selle rea maksete assigneeringutest ära kasutatud 97,1 %. Varasemate projektikonkurssidega (FP-7-Health-2007/2008/2009/2010) seotud vahe- ja lõppmaksete tegemiseks on vaja täiendavalt 9,8 miljonit eurot. Selle summaga on võimalik katta 40 projekti maksed ning hoida ära viivise maksmine või seda minimeerida. Täiendavad 70 miljonit eurot on seotud projektikonkursiga FP-7 Health-2012-Innovation-1 2012. Konkurss kuulutati välja 2011. aasta juulis ja projektide esitamise tähtajad olid (kaheetapilises menetluses) 4. oktoober 2011 ja 8. veebruar 2012. Nüüd tuleb hakata väljavalitud projekte eelrahastama, et hoida ära viivitusi asjaomaste teadusprojektide rakendamisel. 08 04 01 — Koostöö — Nanoteadused, nanotehnoloogia, materjalid ja uued tootmistehnoloogiad (+ 63,9 miljonit eurot) Oktoobri keskel oli selle eelarverea maksete assigneeringutest ära kasutatud 83,4 %. Varasemate ajavahemiku 2009–2011 projektikonkurssidega seotud vahe- ja lõppmaksete tegemiseks on vaja täiendavaid vahendeid. Neid summasid kasutatakse 35 toetuslepingu puhul, hoides ära viiviste maksmise või minimeerides seda. Vaja on teha 2012. aasta projektikonkurssidega (FP7-NMP-2012-LARGE, FP7-NMP-2012-SMALL ja FP7-NMP-2012-SME) seotud eelmaksed, et hoida ära viivitused nimetatud teadusprojektide rakendamisel. 08 06 01 — Koostöö — Keskkond (kaasa arvatud kliimamuutus) (+ 39,1 miljonit eurot) Korrigeerimine hõlmab 2012. aasta projektikonkurssidega seotud eelmakseid ja eelkõige kaheetapilist konkurssi FP7-ENV-2012. Hindamise ja läbirääkimiste ajastust kohandati, et täita uued eesmärgid, mis võeti vastu 2012. aastal (sõlmida 75 % toetuslepingute puhul lepingud 260 päeva jooksul pärast projektide esitamise tähtpäeva möödumist). Sellest lähtuvalt tuleks läbiräägitud toetuslepingutest allkirjastada oktoobri lõpuks vähemalt 75 % ja aasta lõpuks 95 %–100 %. Finantsmääruse kohaselt tuleks eelmakse teha 45 päeva jooksul pärast toetuslepingu allkirjastamist. Selleks et katta ligikaudu (43-st nimetatud projektikonkursi raames läbiräägitavast lepingust) 15 toetuselepingu eelmaksed, on vaja täiendavalt 39,1 miljonit eurot. Suurendamine on äärmiselt oluline ka selleks, et hoida ära viivitused nende teadusprojektide rakendamisel. 08 10 01 — Ideed (+ 30 miljonit eurot) Taotletud suurendamine hõlmab 2012. aasta (edasijõudnud ja alustavate teadlaste toetused, 2012) projektikonkursside eelmakseid. Nende projektikonkursside hindamise ja läbirääkimiste tähtaegu on ettepoole toodud. Nende lisaassigneeringute abil tuleb teha ligi 35–40 eelmakset. Suurendamise kaudu hoitakse ka ära viivitused nende teadusprojektide rakendamisel. 09 04 01 01 — Info- ja kommunikatsioonitehnoloogiaalase teaduskoostöö toetamine (Info- ja kommunikatsioonitehnoloogiad — Koostöö) (+ 30 miljonit eurot) Arvestades praeguseid edusamme seitsmenda finantsraamistiku IKT koostööprojektide üle peetavatel läbirääkimistel, on vaja teha algselt planeerituga võrreldes rohkem eelmaksed projektide puhul, mis peaksid algama 2012. aastal septembri ja detsembri vahel. 2012. aasta projektikonkurssidega seoses on oodata enne aasta lõppu 231 eelmakse tegemist. Lisaks tuleb enne aasta lõppu välja maksta varasemate projektikonkursside projektidega seotud 235 kulunõuet. Täiendavalt taotletud 30 miljonit eurot kujutavad endast miinimumsummat, et täita oma kohustused kolmandate isikute ees. Ärakasutatud maksete määra puhul oktoobri keskel (70 %) tuleb arvestada, et väljamaksete tempo kiireneb aasta kulgedes ja eelarvereal järelejäänud maksed kasutatakse ära detsembri alguseks. 15 02 22 — Elukestev õpe (+ 180 miljonit eurot) Elukestva õppe programmi jaoks kättesaadavatest eelarvevahenditest ei piisa maksete assigneeringute katmiseks aasta lõpuni. Oktoobri keskpaigaks on maksete assigneeringutest ära kasutatud juba 99,4 %. Praegu ei ole võimalik riiklikele agentuuridele teha lepingute kohaseid vahemakseid (160,7 miljoni euro ulatuses). Selleks et teha Hariduse, Audiovisuaalvaldkonna ja Kultuuri Täitevasutusele (EACEA) hallatavate üksikprojektidega seotud eel-, vahe- ja lõppmaksed, on vaja juurde 19,3 miljonit eurot. 15 07 77 — Inimesed (+ 102 miljonit eurot) Täiendavate vahenditega on võimalik katta Teadusuuringute Rakendusameti enne 2012. aasta lõppu tehtavate maksete vajadused. Oktoobri keskpaigaks oli maksete assigneeringutest ära kasutatud 84,9 %. Üle 70 % taotletud summast on makseteks täitmata kulukohustuste katteks enne 2012. aasta lõppu. Ülejäänud summa on mõeldud nende uute, 2012. aasta projektikonkursside raames sõlmitavate toetuslepingutega seotud eelmaksete tegemiseks, millele tuleb toetus välja anda enne 2012. aasta lõppu. 3.2. Alamrubriik 1b „Ühtekuuluvus majanduskasvu ja tööhõive tagamiseks” Alamrubriigi 1b jaoks taotletakse kokku 7 170,5 miljonit eurot, mis jaotub 14 eelarverea vahel järgmiselt: Nr || Eelarverea nimetus || Maksed (eurodes) 04 02 01 || Euroopa Sotsiaalfondi (ESF) meetmete lõpuleviimine 1. eesmärk (2000–2006) || 189 000 000 04 02 02 || Põhja-Iirimaal ja Iirimaa piiriäärsetes maakondades rahu ja leppimise saavutamiseks mõeldud eriprogrammi lõpuleviimine (2000–2006) || 9 000 000 04 02 04 || Euroopa Sotsiaalfondi (ESF) meetmete lõpuleviimine — 2. eesmärk (2000–2006) || 2 000 000 04 02 17 || Euroopa Sotsiaalfond (ESF) — Lähenemine || 1 837 000 000 04 02 19 || Euroopa Sotsiaalfond (ESF) — Piirkondlik konkurentsivõime ja tööhõive || 1 060 000 000 04 02 20 || Euroopa Sotsiaalfond (ESF) — Tegevuse tehniline abi (2007–2013) || 3 500 000 13 03 01 || Euroopa Regionaalarengu Fondi meetmete lõpuleviimine — Eesmärk 1 (2000–2006) || 790 000 000 13 03 04 || Euroopa Regionaalarengu Fondi meetmete lõpuleviimine — Eesmärk 2 (2000–2006) || 80 000 000 13 03 13 || Ühenduse algatuse „Interreg III” meetmete lõpuleviimine (2000–2006) || 50 000 000 13 03 16 || Euroopa Regionaalarengu Fond (ERF) — Lähenemine || 1 400 000 000 13 03 19 || Euroopa Regionaalarengu Fond (ERF) — Euroopa piirkondlik koostöö || 400 000 000 13 04 01 || Ühtekuuluvusfond — Varasemate projektide lõpuleviimine (varasemad kui 2007. aasta) || 250 000 000 13 04 02 || Ühtekuuluvusfond || 1 100 000 000 Kokku || 7 170 500 000 Eelmise perioodi (2000–2006) programmide lõpetamisega seoses on komisjon mitme programmi puhul valmis tegema lõppmaksed, kuid vastavad summad on eri eelarveridadel kas juba praegu või peagi otsas. Kuna vastavaid assigneeringuid ei ole 2013. aasta eelarveprojektis ette nähtud, siis tuleb 2012. aasta eelarve maksete assigneeringuid suurendada. Uute programmide (2007–2013) puhul on 15. oktoobri seisuga liikmesriikidelt saadud maksetaotlustega hõlmatud summa suurem kui eelmisel aastal samal ajal. Lisaks pidi komisjon juba kasutama 2012. aasta eelarvet, et katta eelmise aasta maksetaotlusi, mida oleks piisavate assigneeringute olemasolu korral saanud teha 2011. aastal. Kättesaadavate assigneeringute summa on võrreldes eelmise aastaga vaid pisut suurem. Seepärast on vaja maksete assigneeringuid suurendada, et täita õiguslikud kohustused ja hoida ära maksmata maksetaotluste kuhjumine aasta lõppu sellisel määral, et neid ei oleks 2013. aastal võimalik nõuetekohaselt hallata. 04 02 01 — Euroopa Sotsiaalfondi (ESF) meetmete lõpuleviimine — 1. eesmärk (2000–2006) (+ 189 miljonit eurot) Juba oktoobri alguses olid selle artikli maksed peaaegu täielikult tehtud (täitmine: 99,8 %). Programmide lõpetamisega seonduva maksete vajaduse katmiseks on vaja täiendavat summat, mis kujutab endast üksnes lõpetamisdokumentide üksikasjaliku analüüsi tulemusel saadud vaidlustamata summasid. 04 02 02 — Põhja-Iirimaal ja Iirimaa piiriäärsetes maakondades rahu ja leppimise saavutamiseks mõeldud eriprogrammi lõpuleviimine (2000–2006) (+ 9 miljonit eurot) Selle artikli puhul nõutavaid täiendavaid maksete assigneeringuid on vaja aasta lõpuni programmi lõpetamise maksete katmiseks. Maksete assigneeringuid selles artiklis 2012. aastal ette ei olnud nähtud. 04 02 04 — Euroopa Sotsiaalfondi (ESF) meetmete lõpuleviimine — 2. eesmärk (2000–2006) (+ 2 miljonit eurot) Nimetatud eelarverea kasutatavad assigneeringud olid oktoobri keskpaigaks peaaegu täielikult otsas (alles oli vähem kui 2 miljonit eurot). Kahe programmi lõppmakse tegemiseks on tarvis täiendavalt 2 miljonit eurot. 04 02 17 — Euroopa Sotsiaalfond (ESF) – Lähenemine(+ 1 837 miljonit eurot) Selle artikli maksevajaduste prognoosi suurendati pärast komisjoni värskeimat analüüsi Euroopa Sotsiaalfondi rakendamise kohta. Oktoobri keskpaigas oli kõnealuse artikli puhul kasutatud 96,3 % kasutatavatest assigneeringutest ja täiendavaid maksete assigneeringuid on vaja enne aasta lõppu ilmnevate vajaduste katmiseks, samuti täidetakse artikkel peagi täielikult. Samal ajal eelmisel aastal moodustas täitmine vaid 74 % aastalõpu tulemusest. 04 02 19 — Euroopa Sotsiaalfond (ESF) — Piirkondlik konkurentsivõime ja tööhõive (+ 1 060 miljonit eurot) Selle artikli maksevajaduste prognoosi suurendati pärast komisjoni värskeimat analüüsi Euroopa Sotsiaalfondi rakendamise kohta. Alates oktoobri algusest on selle eelarverea assigneeringud täielikult ära kasutatud ning täitmata maksenõuded on blokeeritud ja ootavad kõnealuse artikli täiendavaid vahendeid. Täitmata maksenõuded on seotud 14 liikmesriigiga, eelkõige Saksamaa ja Ühendkuningriigiga. 04 02 20 — Euroopa Sotsiaalfond (ESF) — Tegevuse tehniline abi (2007–2013) (+ 3,5 miljonit eurot) Oktoobri keskpaigas oli kõnealuse artikli puhul kasutatud 99,6 % kasutatavatest assigneeringutest. Aasta lõpuni ilmnevate vajaduste katmiseks on vaja täiendavaid maksete assigneeringuid. 13 03 01 — Euroopa Regionaalarengu Fondi meetmete lõpuleviimine – Eesmärk 1 (2000–2006) (+ 790 miljonit eurot) Kõnealuse eelarvereaga seonduvate tegevusprogrammide lõpetamine on edenenud väga kiiresti. Oktoobri keskpaigaks saavutas täitmise tase 95,7 % kasutatavatest assigneeringutest. Programmide lõpetamisega seonduva maksete vajaduse katmiseks on vaja täiendavat summat, mis kujutab endast üksnes lõpetamisdokumentide üksikasjaliku analüüsi tulemusel saadud vaidlustamata summasid 13 03 04 — Euroopa Regionaalarengu Fondi meetmete lõpuleviimine – Eesmärk 2 (2000–2006) (+ 80 miljonit eurot) Oktoobri keskpaigas moodustas täitmine kasutatavatest assigneeringutest 94,2 %. Lõpetamine toimub kiiresti ja allesjäänud maksete assigneeringutest ei piisa täitmata vajaduste katmiseks, mis seonduvad lõpetamisdokumentide üksikasjaliku analüüsi tulemusel saadud vaidlustamata summadega. Nende lõppmaksete tegemiseks on seega vaja täiendavaid maksete assigneeringuid. 13 03 13 — Ühenduse algatuse „Interreg III” meetmete lõpuleviimine (2000–2006) (+ 50 miljonit eurot) Oktoobri keskpaigaks olid selle artikli maksete assigneeringud täiesti otsas. Programmide lõpetamisega seonduva maksete vajaduse katmiseks on vaja täiendavat summat, mis kujutab endast üksnes lõpetamisdokumentide üksikasjaliku analüüsi tulemusel saadud vaidlustamata summasid 13 03 16 — Euroopa Regionaalarengu Fond (ERF) — Lähenemine (+ 1 400 miljonit eurot) Kõnealuse artikli maksevajaduste prognoosi suurendati pärast komisjoni värskeimat analüüsi Euroopa Regionaalarengu Fondi rakendamise kohta. Kõnealuse analüüsi tulemustest ilmneb, et liikmesriikidelt enne aasta lõppu eeldatavalt saadavad maksenõuded ületavad kasutatavaid assigneeringuid märkimisväärselt. Prognoositavast suuremad maksenõuded tulenevad ka asjaolust, et mõnesid 2011. aastal saadud maksenõudeid oli võimalik välja maksta alles 2012. aastal (selle artikli puhul ligikaudu 4,6 miljardit eurot). Võrreldes eelmise aasta sama ajaga (68,4 %), oli oktoobri keskel selle artikli maksete assigneeringutest kasutatud 77,5 %. 13 03 19 — Euroopa Regionaalarengu Fond (ERF) — Euroopa piirkondlik koostöö (+ 400 miljonit eurot) Oktoobri alguses oli kõnealuse artikli puhul kasutatud juba 99,7 % kasutatavatest assigneeringutest. Samal ajal eelmisel aastal moodustas täitmine vaid 60 % aastalõpu tulemusest Liikmesriikide eelseisvate maksenõuete katmiseks on vaja täiendavaid assigneeringuid. 13 04 01 — Ühtekuuluvusfond — Varasemate projektide lõpuleviimine (varasemad kui 2007. aasta)(+ 250 miljonit eurot) Prognoositust suuremad maksevajadused tulenevad põhiliselt asjaolust, et Ühtekuuluvusfondi projektide lõpetamine on edenenud käesoleval aastal kiiresti ja prognoosidest ilmneb, et see trend jätkub. Selle artikli maksete assigneeringute täitmine saavutas oktoobri keskel 92,9 % kasutatavatest assigneeringutest (võrreldes vaid 52 %-ga samal ajal eelmisel aastal). 13 04 02 — Ühtekuuluvusfond (+ 1 100 miljonit eurot) Selle artikli maksevajaduste prognoosi suurendati pärast komisjoni värskeimat analüüsi Ühtekuuluvusfondi rakendamise kohta. Kõnealuse analüüsi tulemustest ilmneb, et liikmesriikidelt eeldatavalt saadavad maksenõuded ületavad kasutatavaid assigneeringuid märkimisväärselt. Selle artikli maksete assigneeringute täitmine jõudis juba 76,2 %-ni, mis on märkimisväärselt rohkem eelmisel aastal samal ajal saavutatud tasemest (48 %), samuti oodatakse täiendavaid maksetaotlusi. 3.3. Rubriik 2 Loodusvarade kaitse ja majandamine Rubriigi 2 jaoks taotletakse kokku 1 169 miljonit eurot, mis jaotub 3 eelarverea vahel järgmiselt: Nr || Eelarverea nimetus || Maksed (EUR) 05 04 02 01 || Euroopa Põllumajanduse Arendus- ja Tagatisfondi arendusrahastu lõpuleviimine — Eesmärgi 1 sihtpiirkonnad (2000–2006) || 111 000 000 05 04 05 01 || Maaelu arengu programmid || 1 041 000 000 17 04 01 01 || Loomahaiguste likvideerimise ja seire kavad ning selle jälgimine, milline on selliste loomade füüsiline seisund, kes võivad välisteguri olemasolu korral olla ohtlikud rahvatervisele — Uued meetmed || 17 000 000 Kokku || 1 169 000 000 05 04 02 01 — Euroopa Põllumajanduse Arendus- ja Tagatisfondi arendusrahastu lõpuleviimine – Eesmärgi 1 sihtpiirkonnad (2000–2006) (+ 111 miljonit eurot) Kasutatavatest maksete assigneeringutest ei piisa kõigi 2012. aastaks ettenähtud lõppmaksete tegemiseks. See tuleneb oluliste programmide lõpetamisest 2012. aastal eelkõige Hispaanias, Itaalias ja Portugalis, kes on lõpetamisprotsessiga juba väga jõudsalt edasi liikunud. 05 04 05 01 — Maaelu arengu programmid (+ 1 041 miljonit eurot) 2012. aasta eelarvest maaelu arengu programmide raames tehtavad lõppmaksed seonduvad liikmesriikide kolmanda kvartali kuludeklaratsioonidega, mis tuleb komisjonile edastada hiljemalt 10. novembriks. Komisjoni poolt liikmesriikidelt nõutud ja septembri alguseks kättesaadud muudetud prognoosidest ilmneb, et 2007.–2013. aasta maaelu arengu programmide maksete assigneeringutest ei piisa vajaduste katmiseks. Sellest hoolimata on prognoosid viimasel paaril aastal kippunud deklaratsioone märkimisväärselt ületama (2011. aastal 11 %). Nii on komisjon võtnud konservatiivse hoiaku ja taotleb kõnealustele läbivaadatud prognoosidele kohandatud 15 % vähenduse põhjal täiendavaid maksete assigneeringuid. See tähendaks eelmise aastaga samas suurusjärgus kolmanda kvartali kuludeklaratsioone. Komisjon jälgib tähelepanelikult saabuvaid kolmanda kvartali kuludeklaratsioone ja teavitab eelarvepädevat asutust kõigist muudatustest täiendavates maksete assigneeringute vajadustes. 17 04 01 01 Loomahaiguste likvideerimise ja seire kavad ning selle jälgimine, milline on selliste loomade füüsiline seisund, kes võivad välisteguri olemasolu korral olla ohtlikud rahvatervisele — Uued meetmed (+ 17 miljonit eurot) 2010. ja sellele eelnenud aastate loomahaiguste likvideerimise kavu rakendavate liikmesriikide ees täitmata kohustuste katmiseks, aga ka suuremate kaasrahastamismääradega 2011. aasta programmide rakendamiseks on vaja täiendavaid maksete assigneeringuid. Programmide eelrahastamise täielikuks hüvitamiseks liikmesriikidele on vaja 17 miljonit eurot. Kulukohustuste osas tähendas 2012. aasta soodne loomatervisealane olukord aga seda, et kõik vajalikud kulutused on juba tehtud, nii ei ole 2012. aastal vaja järelejäänud kulukohustuste assigneeringuid (vt punkti 4 allpool). 3.4. Alamrubriik 3a Vabadus, turvalisus ja õigus Alamrubriigi 3a jaoks taotletakse kokku 10 miljonit eurot ühel eelarvereal: Nr || Eelarverea nimetus || Maksed (EUR) 18 02 09 || Euroopa Tagasipöördumisfond || 10 000 000 Kokku || 10 000 000 18 04 09 — Euroopa Tagasipöördumisfond (+ 10 miljonit eurot) Euroopa Tagasipöördumisfondile 2012. aastaks eraldatud maksete assigneeringutest ei piisa 2012. aasta programmidega seonduvate esimeste eelmaksete tasumiseks, mille puhul nähakse õigusliku alusega ette seonduvate kulukohustuste 50 % suurune eelrahastamine, mis makstakse automaatselt välja riiklike aastakavade vastuvõtmisel. Seetõttu taotletakse täiendavalt 10 miljonit eurot, et liikmesriikidele oleks võimalik välja maksta ülejäänud esimesed eelmaksed. 3.5. Rubriik 4 EL kui ülemaailmne partner Rubriigi 4 jaoks taotletakse kokku 67,1 miljonit eurot, mis jaotub 4 eelarverea vahel järgmiselt: Nr || Eelarverea nimetus || Maksed (EUR) 19 08 01 03 || Euroopa naabrus- ja partnerluspoliitikaga seotud rahaline koostöö Ida-Euroopa riikidega || 12 000 000 21 05 01 01 || Tervishoid || 14 400 000 23 02 01 || Humanitaarabi || 23 687 548 23 02 02 || Toiduabi || 17 000 000 Kokku || 67 087 548 19 08 01 03 — Euroopa naabrus- ja partnerluspoliitikaga seotud rahaline koostöö Ida-Euroopa riikidega (+ 12 miljonit eurot) Aasta keskpaiga hindamise läbivaatamise järel vaadati 2012. aasta maksete vajadused läbi ja ajakohastati need, mille tulemusena ilmnes 83 miljoni euro suurune täiendav maksete assigneeringute vajadus. Suurem osa sellest kaetakse sisemiste ümberpaigutustega, kuid katmata jääb 12 miljoni euro suurune puudujääk. Selle eelarverea täitmine on viimasel kolmel eelarveaastal olnud 100 % või selle lähedal. Tegu on eelarvereaga, mille maksed kiirenevad aasta lõpus kahel peamisel struktuursel põhjusel. Neist esimene on iga-aastase tegevuskava laad, mille juures keskendutakse esimesel poolaastal alati kulukohustustele. Teine põhjus on idanaabruse suurte maksete profiil – need kipuvad endast kujutama investeerimisrahastute (nt naabruspoliitika investeerimisvahendi ning Euroopa-Vahemere piirkonna investeerimis- ja partnerlusrahastu (FEMIP)) eelarvetoetuse ja eelrahastamismaksete osi. Sellised maksed on üsnagi ennustatavad ja neid tehakse tavaliselt aasta lõpus. 21 05 01 01 — Tervishoid (+ 14,4 miljonit eurot) Selle eelarverea maksete täitmine saavutas 100 % oktoobri alguses. Kogu 29 miljoni euro suurusest suurendamisvajadusest võiks koondümberpaigutusse mahtuda 14,6 miljonit eurot. Ülejäänud 14,4 miljonit eurot taotletakse nüüd käesoleva paranduseelarvega. Sellel eelarvereal on rahvusvaheliste organisatsioonidega praegu sõlmitud kokku 128 toetuslepingut ja 13 osalemislepingut. 2011. aasta lõpus ja 2012. aasta alguses allkirjutatud lepingute maksetaotluste tõttu on vajadus maksete assigneeringute järele algselt prognoositust suurem. Tuleb märkida, et: – valikumenetluses kirjutati Euroopa naabrus- ja partnerlusinstrumendi projektikonkursi (valitsusväliste osalejate suutlikkuse arendamine juurdepääsuks HIVi-AIDSi ennetus-, ravi- ja hooldusteenustele) lepingutele alla alles 2011. aasta detsembri lõpuks ning seetõttu liikusid nende lepingute esimesed väljamaksed 2011. aastast 2012. aastasse; – 2011. aastal ÜRO Rahvastikufondiga sõlmitud osalemislepingu esimesi makseid ei tehtud täielikult 2011. aastal, jättes neist osa makstavaks 2012. aasta assigneeringutest. 2012. aasta eelarveprojekti esitamise ajal (2011. aasta aprillis) oli 2012. aasta tegevuskava koostamine algetapis ja maksevajadustega seonduvad täielikud kulud ei olnud lõplikud; – algselt 2013. aastaks prognoositud lõppmakse Vaktsiinide ja Immuniseerimise Ülemaailmsele Liidule leiab nüüd aset 2012. aastal, kuna projekt lõpetati ettenähtust varem. 23 02 01 — Humanitaarabi (+ 23,7 miljonit eurot) Eelarvepädevate institutsioonide poolt heakskiidetud humanitaarabi eelarveartikli esialgne eelarve maksete assigneeringutena oli kulukohustuste assigneeringu summast 35 miljonit eurot väiksem. Samal ajal on 2012. aasta vajalikud maksete assigneeringud lähedal kulukohustuste assigneeringutele ja veel maksmata kõige värskemad täitmata kulukohustused (2010/2011) moodustavad 159 miljonit eurot. Selle eelarveartikli maksete täitmine oli oktoobri keskel 99,0 %. Lisaks suurendati humanitaarabi eelarveartiklit 150 miljoni euro võrra kulukohustuste assigneeringutena, et tegeleda Sudaani, Lõuna-Sudaani, Jeemeni, Süüria, Aafrika Sarve ja Pakistani humanitaarkriisidega. Suurendamiseks kasutati hädaabireservi ja rubriigi 4 sisest ümberpaigutamist. Maksete assigneeringute vastav suurendamine moodustas vaid 58 % kulukohustuste assigneeringute summast, samas kui komisjon teeb humanitaaroperatsioonide alguses 80 % suuruseid eelrahastamismakseid. Seetõttu osutas komisjon eelarvepädevatele institutsioonidele suunatud ümberpaigutamistaotlustes spetsiaalselt, et hiljem aasta jooksul taotletakse täiendavaid maksete assigneeringuid. Kokku vajaminevast 88 miljonist eurost 64,3 miljonit eurot juba taotleti koondümberpaigutuse käigus. 23 02 02 — Toiduabi (+ 17 miljonit eurot) Eelarvepädevate institutsioonide poolt heakskiidetud toiduabi eelarverea esialgne eelarve maksete assigneeringutena oli kulukohustuste assigneeringute summast 21 miljonit euro võrra väiksem. Samal ajal on 2012. aasta vajalikud maksete assigneeringud lähedal kulukohustuste assigneeringutele ja veel maksmata kõige värskemad täitmata kulukohustused (2010/2011) moodustavad 63 miljonit eurot. Oktoobri alguses saavutas selle eelarverea maksete täitmine 100 %. Toiduabi eelarverida suurendati 90 miljonit euro võrra kulukohustuste assigneeringutena, et tegeleda Saheli piirkonna ja Sudaani/Lõuna-Sudaani humanitaarkriisidega ning Aafrika Sarve toidukriisiga. Tugevdamiseks kasutati hädaabireservi ja rubriigi 4 sisest ümberpaigutamist. Maksete assigneeringute vastavad suurendamised moodustasid vaid 19 % kulukohustuste assigneeringute summast, samas kui komisjon teeb humanitaaroperatsioonide alguses 80 % suuruse eelrahastamismakse. Komisjon osutas juba eelarvepädevatele institutsioonidele suunatud ümberpaigutamistaotlustes spetsiaalselt, et hiljem aasta jooksul võib olla vaja täiendavaid maksete assigneeringuid. Kokku vajaminevast 51 miljonist eurost 34 miljonit eurot juba taotleti koondümberpaigutuse käigus. 4. Kulukohustuste ja maksete assigneeringute vähendamine Komisjon on tuvastanud mitu eelarveartiklit ja -punkti, mille puhul osa kasutatavatest kulukohustuste assigneeringutest jääb aasta lõpu seisuga kasutamata, mistõttu teeb ta ettepaneku eelarvesse kantud kulukohustuste assigneeringuid vastavalt vähendada. Mõnel juhul on kasutatav ka vastav summa maksete assigneeringutena, mis paigutatakse ümber käesoleva paranduseelarve raames. Kõik asjaomased vähendused kokku moodustavad 133,4 miljonit eurot kulukohustuste ja 47,4 miljonit eurot maksete assigneeringutena. Täielik nimekiri on eelarveridade kaupa esitatud järgnevalt: Nr || Eelarverea nimetus || Kulukohustused eurodes || Maksed eurodes || Põhjendus 09 02 04 01 || Elektroonilise side Euroopa reguleerivate asutuste ühendatud amet (BEREC) – Büroo – Toetus jaotistele 1 ja 2 || - 1 102 937 || || BERECi Büroo juhtivkomitee kiitis ameti muudetud eelarve heaks 19. augustil 2012. Kulukohustuste assigneeringute kavandatav vähendamine vastab ametile antava ELi toetuse, mis kiideti heaks 2012. aasta eelarvega, ja BERECi Büroo muudetud eelarve vahele. 26 02 01 || Riiklike tarne- ja teenuslepingute väljakuulutamise ja reklaamimise kord || - 1 600 000 || || Vastupidiselt algselt prognoositule täheldati 2012. aasta esimeses kolmes kvartalis institutsioonide väljaannete ja teist liiki avalike teadete arvu märkimisväärset vähenemist. Lisaks jõustub 2012. aasta detsembris uus madalamate hindadega tootmisleping. Nende tegurite tõttu tekib kulukohustuste assigneeringute ülejääk. 29 02 03 || Liidu statistikaprogrammi 2008–2012 lõpuleviimine || - 5 000 000 || || Komisjon võttis ELi turvalisusuurimuse määruse eelnõu vastu 2011. aasta juunis ning praegu on see arutlusel nõukogus ja parlamendis. Komisjoni ettepaneku kohaselt peaksid liikmesriigid ELi turvalisusuurimuse läbi viima 2013. aastal. Eurostat eraldas 2012. aastal vajalikud eelarvevahendid, et korraldada turvalisusuurimus kohe pärast määruse vastuvõtmist. Nagu ilmnes seadusandliku menetluse ajal, on Euroopa seadusandja tasemel kokkuleppe saavutamise võimaldamiseks vaja rohkem aega ning vastuvõtmine on kavandatud 2013. aastasse, algselt plaanitust üks aasta hiljemaks. Algselt oli sellele projektile eraldatud 6 miljonit eurot, millest 5 miljonit eurot jääb kasutamata ja on seega võimalik ümber paigutada. Alamrubriik 1a kokku || - 7 702 937 || 0 || 05 04 05 02 || Operatiivne tehniline abi || - 13 000 000 || || Kasutatavaid kulukohustuste assigneeringuid ei kasutata prognooside kohaselt täielikult, millega seoses tekib ülejääk 13 miljonit eurot. Selle eelarverea osalist täitmist 2012. aastal on juba arvesse võetud 2013. aasta eelarveprojekti juures. 11 03 01 || Rahvusvahelised kalanduskokkulepped || - 49 606 || - 76 191 || Pärast 2012. aastal kehtivate rahvusvaheliste kalanduskokkulepetega seonduvate kõigi vajalike kulukohustuste võtmist ja mõnede täitmata kulukohustuste sidumist ei ole mõningaid assigneeringuid vaja (Madagaskari ja Kiribati kokkulepete valdkondlikud toetused ja Guinea Vabariigile 2010. aasta eest võlgnetav hüvitis). 11 03 02 || Osamaksed rahvusvahelistele organisatsioonidele || - 798 015 || || Organisatsioonide volituste jõustumise hilinemise tõttu ei maksta käesoleval aastal kahele piirkondlikule organisatsioonile iga-aastast rahalist osamakset. Lisaks on kulud vähenenud seoses vahetuskursside kõikumisega. 11 03 04 || Euroopa Liidu rahaline toetus Ühinenud Rahvaste Organisatsiooni mereõiguse konventsiooniga (1982) asutatud organisatsioonidele || - 33 234 || - 22 877 || Iga-aastane rahaline panus oli algselt prognoositust väiksem. 11 06 11 || Euroopa Kalandusfond (EFF) – Operatiivne tehniline abi || - 477 119 || || Toetus 2012. aasta meetmetele on algselt prognoositust väiksem. 11 07 02 || Kalavarude majandamise toetus (teadusliku nõustamise tõhustamine) || - 240 000 || || Teadusliku nõustamise raamlepingu koostamise hilinemise tõttu ei ole assigneeringut 2012. aastal vaja. 17 04 01 01 || Loomahaiguste likvideerimise ja seire kavad ning selle jälgimine, milline on selliste loomade füüsiline seisund, kes võivad välisteguri olemasolu korral olla ohtlikud rahvatervisele – Uued meetmed || - 57 640 000 || || Seoses 2012. aasta soodsa loomatervisealase olukorraga on kõik vajalikud kulutused juba tehtud, nii ei ole 2012. aastal vaja ülejäänud kulukohustuste assigneeringuid. 17 04 03 01 || Veterinaarkaebustega ja muude rahvatervist ohustada võivate loomanakkustega tegelev hädaolukordade fond – Uued meetmed || - 4 400 000 || || Seoses 2012. aasta soodsa loomatervisealase olukorraga moodustavad hädaolukordade fondist taotletavad toetused vaid poole aasta alguses eraldatust. Maksete suurendamist 17 miljoni euro võrra selgitatakse eespool punktis 3. 17 04 07 01 || Sööda- ja toiduohutus ning sellega seotud tegevus – Uued meetmed || - 3 380 000 || || Käesoleval aastal rahastatakse algselt kavandatust vähemaid meetmeid. Rubriik 2 kokku || - 80 017 976 || - 99 068 || 09 02 05 || Muud audiovisuaal- ja meediasektori meetmed || - 40 741 || || Kulukohustuste assigneeringute kavandatav vähendamine tuleneb Interneti sisupakkujate ärimudelite uuringu hankemenetluse (SMART2012/0030) katkestamisest, kuna sarnast uuringut teostab teine komisjoni talitus. Alamubriik 3b kokku || - 40 741 || 0 || 40 02 41 || Liigendatud assigneeringud — Rahvusvahelised kalanduskokkulepped (reserv) || - 45 652 520 || - 47 252 520 || Mitut praegu läbirääkimisel olevat kokkulepet (Maroko, Gabon, Saalomoni saared, Guinea-Bissau) ei võeta aasta lõpuks vastu. Seega ei kasutata selleks reservi kantud assigneeringuid 2012. aastal. Finantssekkumiste reservid kokku || - 45 652 520 || - 47 252 520 || KOKKU || - 133 414 172 || - 47 351 588 || 5. Koondtabel finantsraamistiku rubriikide kaupa Finantsraamistik Rubriik/alamrubriik || 2012. aasta finantsraamistik || 2012. aasta eelarve (sh PE 1-3/2012 ja PEP 4-5/2012) || PEP 6/2012 || Eelarve 2012 (sh PE 1-3/2012 ja PEP 4-6/2012) KA || MA || KA || MA || KA || MA || KA || MA 1. JÄTKUSUUTLIK KASV || || || || || || || || 1a. Konkurentsivõime majanduskasvu ja tööhõive tagamiseks || 14 853 000 000 || || 15 403 000 000 || 11 482 916 106 || - 7 702 937 || 625 316 535 || 15 395 297 063 || 12 108 232 641 Varu || || || - 50 000 000 || || || || - 42 297 063 || 1b. Ühtekuuluvus majanduskasvu ja tööhõive tagamiseks || 52 761 000 000 || || 52 752 576 141 || 43 835 746 321 || || 7 170 500 000 || 52 752 576 141 || 51 006 246 321 Varu || || || 8 423 859 || || || || 8 423 859 || Kokku || 67 614 000 000 || || 68 155 576 141 || 55 318 662 427 || - 7 702 937 || 7 795 816 535 || 68 147 873 204 || 63 114 478 962 Varu[12] || || || - 41 576 141 || || || || - 33 873 204 || 2. LOODUSVARADE KAITSE JA MAJANDAMINE || || || || || || || || millest: turuga seotud kulud ja otsesed maksed || 48 093 000 000 || || 43 969 637 305 || 43 875 978 049 || - 65 420 000 || 17 000 000 || 43 904 217 305 || 43 892 978 049 Kokku || 60 810 000 000 || || 59 975 774 185 || 57 034 220 262 || - 125 670 494 || 1 121 648 412 || 59 850 103 691 || 58 155 868 674 Varu || || || 834 225 815 || || || || 959 896 309 || 3. KODAKONDSUS, VABADUS, TURVALISUS JA ÕIGUS || || || || || || || || 3a. Vabadus, turvalisus ja õigus || 1 406 000 000 || || 1 367 806 560 || 835 577 878 || || 10 000 000 || 1 367 806 560 || 845 577 878 Varu || || || 38 193 440 || || || || 38 193 440 || 3b. Kodakondsus || 699 000 000 || || 1 385 690 821 || 1 336 954 221 || - 40 741 || || 1 385 650 080 || 1 336 954 221 Varu || || || 1 563 220 || || || || 1 603 961 || Kokku || 2 105 000 000 || || 2 753 497 381 || 2 172 532 099 || - 40 741 || 10 000 000 || 2 753 456 640 || 2 182 532 099 Varu[13] || || || 39 756 660 || || || || 39 797 401 || 4. EL KUI ÜLEMAAILMNE PARTNER || 8 997 000 000 || || 9 405 937 000 || 6 955 083 523 || || 67 087 548 || 9 405 937 000 || 7 022 171 071 Varu[14] || || || - 150 000 000 || || || || - 150 000 000 || 5. HALDUS || 8 523 000 000 || || 8 279 641 996 || 8 277 736 996 || || || 8 279 641 996 || 8 277 736 996 Varu[15] || || || 327 358 004 || || || || 327 358 004 || KOKKU || 148 049 000 000 || 141 360 000 000 || 148 570 426 703 || 129 758 235 307 || - 133 414 172 || 8 994 552 495 || 148 437 012 531 || 138 752 787 802 Varu || || || 1 209 764 338 || 12 445 957 052 || || || 1 43 178 510 || 3 451 404 557 [1] EÜT L 248, 16.9.2002, lk. 1. [2] ELT L 56, 29.2.2012, lk. 1. [3] ELT L 184, 13.7.2012, lk. 1. [4] ELT L 214, 10.8.2012, lk. 1. [5] ELT L 221, 17.8.2012, lk. 1. [6] COM(2012) 340. [7] COM(2012) 536. [8] EÜT L 130, 31.5.2000, lk. 1. [9] Määruse (EÜ, Euratom) nr 1150/2000 artikli 10 lõigete 4, 5 ja 8 kohaldamisest tulenevad eelmiste eelarveaastate käibemaksude saldod ja nende korrigeerimine. [10] Määruse (EÜ, Euratom) nr 1150/2000 artikli 10 lõigete 6–8 kohaldamisest tulenevad eelmiste eelarveaastate kogurahvatulu / rahvamajanduse kogutoodangu saldod ja nende korrigeerimine. [11] Otsuse 2007/436/EÜ artikli 2 lõike 1 punktis a osutatud tollimaksud ja muud maksud. [12] Alamrubriigi 1a 500 miljoni euro suuruse varu arvutamisel ei ole arvestatud Globaliseerumisega Kohanemise Euroopa Fondi. Ettenähtud piirmäära ületavad 50 miljonit eurot saadakse paindlikkusinstrumendi kasutuselevõtmise teel. [13] Euroopa Liidu Solidaarsusfondi summa on kantud eelarvesse suuremana, kui vastavate rubriikide puhul on ette nähtud, nagu on sätestatud 17. mai 2006. aasta institutsioonidevahelises kokkuleppes (ELT C 139, 14.6.2006). [14] Rubriigi 4 2012. aasta varus ei ole arvestatud hädaabireserviga seotud assigneeringuid (258,9 miljonit eurot). Ettenähtud piirmäära ületavad 150 miljonit eurot saadakse paindlikkusinstrumendi kasutuselevõtmise teel. [15] Rubriigi 5 ülempiiri suhtes jääva varu arvutamiseks on võetud arvesse aastate 2007–2013 finantsraamistiku joonealuses märkuses (1) nimetatud 84 miljonit eurot töötajate sissemakseid pensionikavasse.